## Odluka Ustavnog suda Republike Hrvatske broj U-II-2334/2002 od 21. svibnja 2003.

### NN 92/2003 (4.6.2003.), Odluka Ustavnog suda Republike Hrvatske broj U-II-2334/2002 od 21. svibnja 2003.

# USTAVNI SUD REPUBLIKE HRVATSKE

1194

Ustavni
sud Republike Hrvatske, u sastavu Smi­ljko Sokol, predsjednik Suda, te suci
Marijan Hra­njski, Petar Klarić, Mario Kos, Ivan Matija, Ivan Mrko­njić, Jasna
Omejec, Že­ljko Potoč­njak, Agata Račan, Emilija Rajić, Nevenka Šernhorst, Vice
Vu­kojević i Milan Vuković, odlučujući povodom zahtjeva Vlade Republike
Hrvatske, kojom se pokreće postupak za ocjenu suglasnosti s Ustavom i zakonom
drugog propisa, na sjednici održanoj 21. svib­nja 2003. godine, donio je

## ODLUKU

I.
Ukida se Odluka o uvjetima prik­ljuče­nja na plinsku mrežu (»Glasnik Zagrebačke
županije«, broj 7/99), koju je donijelo Općinsko vijeće Općine Brdovec.

II. Ova
će se odluka objaviti u »Narodnim novinama« i »Glasniku Zagrebačke županije«.

```
Obrazloženje
```

1.
Vlada Republike Hrvatske podnijela je zahtjev, zaprim­ljen 14. listopada 2002.,
za pokreta­nje postupka za ocjenu suglasnosti s Ustavom i zakonom Odluke o
uvjetima prik­ljuče­nja na plinsku mrežu, navedene pod točkom I. izreke, koju
je Općinsko vijeće Općine Brdovec donijelo na sjednici održanoj 28. siječ­nja
1999. godine, pozivom na članak 19. Statuta Općine Brdovec.

Tom Odlukom utvrđuje se da su građani Općine Brdovec,
koji se žele prik­ljučiti na plinsku mrežu, dužni sufinancirati ­njezinu izgrad­nju
te se uređuju uvjeti i način uplate sredstava građana za tu namjenu.

Tako je, pored ostalog, propisano (člankom 3.
osporene Odluke) da će se od dijela sredstava za izgrad­nju plinske mreže, koje­g
osiguravaju građani, izvršiti radovi na plinskoj mreži prema sklop­ljenim
ugovorima i osigurati razvoj i prošire­nje plinske mreže za prik­ljuče­nje
budućih korisnika. Utvrđen je (člancima 4. i da­lje) iznos učešća po
domaćinstvu i mogući načini uplate tog iznosa prije početka izgrad­nje, u
tijeku izgrad­nje do pušta­nja plina te nakon pušta­nja plina, pri čemu su
utvrđeni povo­ljniji uvjeti za plaća­nje odjednom i ranije, odnosno nepovo­ljniji
za obročno ili kasnije plaća­nje. Propisano je i to da se učešće u izgrad­nji
plinske mreže plaća Općini Brdovec te da suinvestitor sam plaća stvarni trošak
izvođe­nja kućnog prik­ljučka izvođaču, a da će upravite­lj uvjete za sklapa­nje
ugovora o prik­ljuče­nju s distributerom steći nakon uplate cjelokupnog iznosa.

2. U zahtjevu Vlade Republike Hrvatske navodi se da
je Ministarstvo pravosuđa, uprave i lokalne samouprave izvršilo uvid u osporeni
opći akt i utvrdilo da on nije u suglasnosti s od­red­bama članka 18. stavaka
1. i 3., članka 22. stavka 2. te članka 26a. stavka 3. Zakona o komunalnom
gospodarstvu (»Narodne novine«, broj 36/95, 109/95, 70/97, 128/99, 57/00,
129/00 i 59/01). Također je utvrdio da je osporena Odluka u suprotnosti s
odredbama članaka 5. i 14. Ustava.

3. Ministarstvo pravosuđa, uprave i lokalne
samouprave pred­ložilo je Vladi Republike Hrvatske, na teme­lju članka 82.
stavka 1. Zakona o lokalnoj i područnoj (re­gionalnoj) samoupravi (»Narodne
novine«, broj 33/01) da pokrene postupak za ocjenu ustavnosti i zakonitosti
navedene Odluke pred Ustavnim sudom Republike Hrvatske.

Zbog sum­nje u nesuglasnost osporene Odluke s
navedenim odredbama Zakona o komunalnom gospodarstvu te odredbama Ustava
Republike Hrvatske, pokrenut je postupak pred Ustavnim sudom, suskladno odredbi
članka 35. alineje 4. Ustavnog zakona o Ustavnom sudu Republike Hrvatske
(»Narodne novine«, broj 49/02 – pročišćeni tekst, nastavno: Ustavni zakon).

*Zahtjev
je osnovan.*

4. Na teme­lju analize podnesenog zahtjeva Vlade
Republike Hrvatske te mjerodavnih ustavnih i zakonskih odredaba, Ustavni sud
Republike Hrvatske je utvrdio da osporena Odluka nije u suglasnosti s odredbama
članaka 5. i 14. stavka 2. Ustava Repub­like Hrvatske.

Osporena Odluka također je u suprotnosti s odredbama
članka 18. stavaka 1. i 3., članka 22. stavka 1. te članka 26a stav­ka 3.
Zakona o komunalnom gospodarstvu, kao i članka 68. stav­ka 3. Zakona o lokalnoj
i područnoj (re­gionalnoj) samoupravi.

5. Člankom 5. Ustava propisano je da u Republici
Hrvatskoj zakoni moraju biti u suglasnosti s Ustavom, a ostali propisi i s
Ustavom i sa zakonom. Svatko je dužan držati se Ustava i zakona i poštivati
pravni poredak Republike Hrvatske.

Člankom 14. stavkom 2. Ustava propisano je da su svi
pred zakonom jednaki.

Sukladno toj ustavnoj odredbi, građani imaju pravo na
ravnopravan položaj i pri financira­nju javnih potreba pa tako i pri financira­nju
troškova opskrbe plinom. Jednakost građana osigurana je, međutim, samo u
slučaju ako sve pravne i fizičke osobe plaćaju one doprinose na koje ih
obvezuju zakon ili odluke jedinica lokalne samouprave, koji su, sukladno
odredbama članka 5. Ustava, uteme­ljeni na Ustavu, odnosno zakonu.

6. Zakonom o komunalnom gospodarstvu, člankom 3.
stavcima 1. i 4., opskrba plinom uređena je kao komunalna djelatnost.

Prema izričitoj odredbi članka 18. stavka 1. tog
Zakona, sred­stva za obav­lja­nje komunalne djelatnosti opskrbe plinom
osiguravaju se iz cijene komunalne usluge. Odredbom stavka 3. istog članka
Zakona propisano je da se cijena komunalne usluge za pruženu komunalnu uslugu
plaća isporučite­lju usluge.

Člankom 22. stavkom 1. Zakona o komunalnom
gospodarstvu propisano je da se sredstva za financira­nje građe­nja objekata i
uređaja komunalne infrastrukture za opskrbu plinom osiguravaju iz komunalnih
doprinosa, proračuna jedinice lokalne samouprave, donacija i drugih izvora
utvrđenih posebnim propisima.

Prema odredbi članka 26a. stavka 3. Zakona, vlasnik
gra­đevne čestice, odnosno građevine, plaća cijenu stvarnih troškova rada i
utrošenog materijala na izvedbi komunalnog prik­ljučka neposredno nosite­lju
izvedbe prik­ljučka na teme­lju pisanog ugovora i računa za izvršeni posao.

Člankom 68. stavkom 3. Zakona o lokalnoj i područnoj
(re­gionalnoj) samoupravi određene su vrste prihoda jedinica lokalne
samouprave, odnosno područne (re­gionalne) samouprave. Točkom 8. navedene
zakonske odredbe propisano je da, pored taksativno nabrojanih izvora prihoda,
te jedinice mogu ostvarivati i druge prihode utvrđene zakonom. Prema tome,
općine, gradovi i županije u prikup­lja­nju prihoda ograničene su zakonom.

7. Slijedom izloženog, Ustavni sud je utvrdio da
Odluka o uvjetima prik­ljuče­nja na plinsku mrežu, koju je donijelo Općinsko
vijeće Općine Brdovec, a kojom se uređuje sufinancira­nje izgrad­nje plinske
mreže, nije sukladna navedenim ustavnim i zakonskim odredbama.

8. Zbog toga je, a na teme­lju odredaba članka 128.
alineje 2. Ustava Republike Hrvatske te odredbe članka 55. stavka 1. Us­tav­nog
zakona o Ustavnom sudu Republike Hrvatske, donesena odluka kao pod točkom I.
izreke.

Točka
II. izreke ove odluke teme­lji se na odredbi članka 29. Ustavnog zakona o
Ustavnom sudu Republike Hrvatske.

Broj: U-II-2334/2002
Zagreb, 21. svib­nja 2003.

USTAVNI SUD REPUBLIKE HRVATSKE

Predsjednik Suda
**dr. sc.** **Smi­ljko Sokol,** v. r.

Odluka, NN 92/2003-1194